ગીર સોમનાથ જિલ્લાના ઉના તાલુકાના કાજરડી ગામ ના નાનુભાઈ કાનાભાઈ સોલંકી કે જેઓ પાક જેલમાં 15/ 9/2018ના અગમ્ય કારણોસર મૃત્યુ પામેલ છે. જેની જાણ એક ચિઠ્ઠી મારફતે તેમના પરિવારને 15 દિવસ પહેલા મળેલ.. તેમ છતાં સરકાર શ્રી તરફથી કે તંત્ર તરફથી હજુ સુધી આ અંગે કોઈ નક્કર પુરાવા કે લાશ (મૃતદેહ) માદરે વતન ભારત લાવવા માટેની વ્યવસ્થા નથી કરવામાં આવી. નથી મળી રહ્યા કોઈ જવાબ તંત્ર પાસેથી..આઠ હજારની વસ્તી ધરાવતું કાજરડી ગામ ના લોકો માછીમારી વ્યવસાય સાથે સંકળાયેલા છે .આશરે 300થી વધુ પરિવારો માછીમારી ધંધામાં જોડાઈને મજૂરી કરી ગુજરાન ચલાવે છે.. નાનુભાઈ કાનાભાઈ સોલંકી ને પરિવારમાં પાંચ પુત્રો તેમજ ત્રણ પુત્રીઓ છે નાનુભાઈ પણ પોરબંદર ખાતે માછીમારી કરવામાં બંધાયેલા.. અગિયાર મહિના પહેલા તેમને પાક મરીન સિકયુરિટી દ્વારા પકડી લેવામાં આવેલા જ્યાંથી તેઓ ઘર સાથે ચિઠ્ઠી મારફતે સંકળાયેલા રહેલા.. થોડા સમય પહેલા તેમના પુત્રીના દિયર કે જે હાલ પાક જેલમાં જ છે તેમની ચિઠ્ઠીમાં નાનુભાઈ ના 15/ 9 /2018 ના રોજ પેટમાં રસી થઈ જવાના લીધે મૃત્યુ થયાના સમાચાર નાનુભાઈ ના પરિવારજનોને મળ્યા.. નાનુભાઈ ના અવસાન થવાથી પરિવાર હતપ્રભ થઈ ગયો ગ્રામજનો દ્વારા આ અંગે ફિશરીઝ વિભાગના અનેકવાર જાણ કરવામાં આવે તેમ છતાં હજુ સુધી નાનુભાઈ ના મૃત્યુ અંગે કોઈ સમાચાર ભારત સરકાર તરફથી કે પાકિસ્તાન તરફથી પણ મળેલ નથી..